স্বামী বিবেকানন্দের ১৬৩ তম জন্মবার্ষিকীতে ভক্তদের ঢল! দেশজুড়ে সাড়ম্বরে পালিত হচ্ছে ‘যুব দিবস’

কলকাতা: আজ ১২ জানুয়ারি দেশ জুড়ে পালিত হচ্ছে স্বামী বিবেকানন্দের ১৬৩তম জন্মদিন (163th Birth Anniversary Swami Vivekananda) । ১৮৬৩ সালের আজকের দিনে তথা ১২ জানুয়ারি কলকাতায় জন্ম নেন বীর সন্ন্যাসী স্বামী বিবেকানন্দ। স্বামীজীর জন্মদিন আজ দেশ জুড়ে পালিত হচ্ছে জাতীয় যুবদিবস। এদিন রবিবার সকাল ৭টায় বিজেপির যুব মোর্চার তরফে শিমলা স্ট্রিটে স্বামীজির বাড়ি থেকে আয়োজন করা হয় একটি ‘যুব ম্যারাথন’। পাশাপাশি, জাতীয় যুব দিবসের দিন দিল্লিতে ‘বিকশিত ভারত তরুণ নেতৃত্ব সংলাপ ২০২৫’-এ উপস্থিত থাকবেন দেশের প্রধানমন্ত্রী নরেন্দ্র মোদী। তিনি দেশের প্রায় তিন হাজার তরুণের সঙ্গে কথা বলবেন।

আরও পড়ুন: মেদিনীপুর স্যালাইন কাণ্ডে রক্তে রহস্য! কেন ভেন্টিলেশনে দুই প্রসূতি?

তবে এদিন দেশ জুড়ে বিবেকানন্দের জন্মদিন পালিত হলেও কিন্তু বেলুর মঠে পালিত হচ্ছে না। পালিত হচ্ছে ৪১তম জাতীয় যুবদিবস বেলুড়মঠে। এদিন সকাল থেকেই বিভিন্ন স্কুল, ধর্মীয় প্রতিষ্ঠান থেকে মিছিল করে ভক্তরা পৌঁছে গিয়েছেন বেলুড় মঠে। আজ সারাদিন বিশেষ অনুষ্ঠান সেখানে।

জানা যাচ্ছে, বেলুড় মঠে স্বামীজীর ১৬৩ তম জন্মতিথি পালিত হবে ২১ জানুয়ারির দিন। কারণ বিবেকানন্দের জন্মদিনটি ইংরেজি মতে পালন করে না রামকৃষ্ণ মিশন। সেখানে তিথি অনুযায়ী বাংলা ক্যালেন্ডার মতে পালিত হয় বীর সন্ন্যাসীর আবির্ভাব দিবস।